open-index/open-wikipedia-markdown huggingface dataset:
Ντίτμαρ φον Άιστ

Ο **Ντίτμαρ φον Άιστ** (γερμανικά: Dietmar von Aist)  (περ. 1115 - περ. 1171) ήταν λυρικός ποιητής και συνθέτης από οικογένεια βαρόνων στο δουκάτο της Αυστρίας, με έργο αντιπροσωπευτικό της λυρικής ποίησης στην περιοχή του Δούναβη.
 
Ανήκε στον κύκλο των πρώιμων ερωτοτραγουδιστών της γερμανικής λογοτεχνίας του Μεσαίωνα και συνέθεσε και ερμήνευσε ερωτικά τραγούδια στη μέση άνω γερμανική γλώσσα.
 
## Βιογραφικά στοιχεία
Λίγα είναι γνωστά για τη ζωή του ποιητή. Ένας Ντίτμαρ φον Άιστ αναφέρεται ονομαστικά σε έγγραφα από το Σάλτσμπουργκ, το Ρέγκενσμπουργκ και τη Βιέννη από το 1139 έως το 1171. Ο ποιητής προφανώς έλαβε το προσωνύμιο «Άιστ» από τον ομώνυμο ποταμό στην Άνω Αυστρία. Η οικογένεια φον Άιστ μαρτυρείται γύρω στο 1125 στην Άνω Αυστρία, όπου βρίσκονται τα ερείπια του προγονικού τους κάστρου που χτίστηκε το 1136. Ωστόσο, είναι αβέβαιο για χρονολογικούς λόγους αν ο βαρόνος Ντίτμαρ φον Άιστ, που αναφέρεται στα αυστριακά χρονικά ήταν πράγματι ο ποιητής καθώς η αναφορά και ενός Ditmarus de Agasta, ο οποίος πέθανε περίπου το 1171, καθιστά δύσκολη τη σαφή διάκριση μεταξύ των δύο ατόμων με το ίδιο όνομα.
 
## Συγγραφικό έργο
μικρογραφία|Ο Ντίτμαρ φον Άιστ σε χειρόγραφο του 1310
Μια ολόκληρη σειρά τραγουδιών αποδίδεται στον Ντίτμαρ φον Άιστ, αλλά μόνο μερικά από αυτά αναγνωρίζονται ξεκάθαρα ως συνθέσεις του, συνολικά 16 ερωτικά τραγούδια φέρουν το όνομά του, όλα από την πρώιμη περίοδο του αυλικού ερωτικού τραγουδιού. Από αυτά, αποκαλύπτεται ως ένας από τους πρώτους *[[ερωτοτραγουδιστές]]*, του οποίου το έργο αντιπροσωπεύει τη σύνδεση μεταξύ των προηγούμενων παραδοσιακών μορφών και της αυλικής μορφής.
 
Ήταν ένας από τους πρώτους ποιητές που χρησιμοποίησε το ρεφρέν στη στιχουργική. Το θέμα των τραγουδιών του αφορά κυρίως τη σχέση των ανδρών με τις γυναίκες (έρωτας, χωρισμός, συντροφικότητα), και αξίζει να σημειωθεί ότι μερικά είναι γραμμένα από τη γυναικεία οπτική και άλλα από την ανδρική. Οι γυναίκες φαίνεται να αναλαμβάνουν έναν ρόλο ισχυρής ανεξαρτησίας, για παράδειγμα, μπορούν να επιλέξουν ελεύθερα τον σύντροφό τους.
 
Τα τραγούδια του περιλαμβάνονται στη μεσαιωνική συλλογή γερμανικών ερωτικών τραγουδιών Codex Manesse.
 
Το τραγούδι *Slâfest du, friedel ziere?* (Κοιμάσαι, αγάπη μου;) μπορεί να θεωρηθεί το πρώτο *τραγούδι της* *αυγής* της γερμανικής ποίησης, τραγούδι για τον χωρισμό δύο εραστών τα ξημερώματα, χωρίς να είναι γαλλική μίμηση, καθώς λείπει η χαρακτηριστική φιγούρα του φύλακα που ανήγγειλε το τέλος της νύχτας και ξυπνούσε τους δύο εραστές.

 
## Παραπομπές


Κατηγορία:Γερμανοί ποιητές
Κατηγορία:Μεσαιωνικοί ποιητές
Κατηγορία:Μεσαιωνική λογοτεχνία
Κατηγορία:Μεσαιωνική γερμανική λογοτεχνία
Ιερός Μητροπολιτικός Ναός Αγίας Τριάδος Κατερίνης

Ο **Ιερός Μητροπολιτικός Ναός Αγίας Τριάδος Κατερίνης** είναι ο Μητροπολιτικός Ναός της Κατερίνης. Ανήκει στην Α΄ Αρχιερατική Περιφέρεια της Μητροπόλεως Κίτρους, Κατερίνης και Πλαταμώνος.

## Ιστορία
Από την δεκαετία του 1920 η Μητρόπολη Κίτρους βρισκόταν πάνω στην σημερινή οδό Παρθενίου Βαρδάκα στην Κατερίνη, και Μητροπολιτικός Ναός ήταν ο Ιερός Ναός του Αγίου Παρθενίου. Το 1960, έπειτα από απόφαση του τότε Μητροπολίτη Κίτρους, Κατερίνης και Πλαταμώνος Βαρνάβα (Τζωρτζάτου), ο Ναός εκείνος γκρεμίστηκε και το Μητροπολιτικό Μέγαρο μεταφέρθηκε στην σημερινή του τοποθεσία, κοντά στο πάρκο της Κατερίνης. Ο νέος Ναός της Αγίας Τριάδος αποπερατώθηκε την δεκαετία του 1960. 

Ο Ιερός Ναός πανηγυρίζει την Δευτέρα του Αγίου Πνεύματος (κινητή εορτή). 

## Τοποθεσία
Ο Ιερός Ναός βρίσκεται όπως προαναφέρθηκε κοντά στο πάρκο της Κατερίνης, δίπλα στο Μητροπολιτικό Μέγαρο (η είσοδος του Ναού είναι πάνω στην οδό Μητροπόλεως). 

Δίπλα στον Ιερό Ναό βρίσκεται το Ιερό Παρεκκλήσιο του Αγίου Κυπριανού και της Αγίας Ιουστίνης (πανηγυρίζει στις 2 Οκτωβρίου) και ένα ακόμη ιερό παρεκκλήσιο. Επίσης στα δεξιά του Ναού βρίσκεται το ενοριακό κέντρο του Ναού με αίθουσα εκδηλώσεων για μνημόσυνα, κηδείες και για όλα τα Ιερά Μυστήρια, αλλά και για κάθε είδους ανάγκες και εκδηλώσεις της ενορίας είτε ευρύτερα της Μητροπόλεως. 

## Διοίκηση
Το δυναμικό του Ιερού Ναού Αγίας Τριάδος αποτελείται από 4 ιερείς. Προϊστάμενος του Ναού είναι ο Γενικός Αρχιερατικός Επίτροπος της Ιεράς Μητροπόλεως Κίτρους, Κατερίνης και Πλαταμώνος, Πρωτοπρεσβύτερος Αθανάσιος Μαρινόπουλος. Επίσης ο Ναός έχει φιλόπτωχο ταμείο και χορωδία βυζαντινής μουσικής.

## Παραπομπές
https://agiatriadakaterinis.blogspot.com/

https://www.myciti.gr/entry.php?eid=7587c186dbc75eb304181ae171a0f763

https://imkitrous.gr/%ce%bc%ce%b7%cf%84%cf%81%cf%8c%cf%80%ce%bf%ce%bb%ce%b7/%ce%b1%cf%81%cf%87%ce%b9%ce%b5%cf%81%ce%b1%cf%84%ce%b9%ce%ba%ce%ad%cf%82-%cf%80%ce%b5%cf%81%ce%b9%cf%86%ce%ad%cf%81%ce%b5%ce%b9%ce%b5%cf%82/%ce%b1-%ce%b1%cf%81%cf%87%ce%b9%ce%b5%cf%81%ce%b1%cf%84%ce%b9%ce%ba%ce%ae-%cf%80%ce%b5%cf%81%ce%b9%cf%86%ce%ad%cf%81%ce%b5%ce%b9%ce%b1-%ce%ba%ce%b1%cf%84%ce%b5%cf%81%ce%af%ce%bd%ce%b7%cf%82/
Κατηγορία:Ιερά Μητρόπολις Κίτρους, Κατερίνης και Πλαταμώνος
Κατηγορία:Κατερίνη
Περόνη (αποσαφήνιση)

Ο όρος **περόνη** γενικά αναφέρεται σε κάποιο αντικείμενο (συνήθως μεταλλικό) μακρόστενου σχήματος που χρησιμοποιείται για να διαπεράσει ένα άλλο αντικείμενο.

Ετυμολογικά, προέρχεται από το αρχαίο ρήμα *πείρω* που σημαίνει *διαπερνώ*, *τρυπώ*.

Ειδικότερα, ο όρος μπορεί να αναφέρεται στα παρακάτω:
* Περόνη (ενδυμασία), αρχικά, αντικείμενο που είχε κύριο σκοπό να σταθεροποιήσει κάποιο ένδυμα στη θέση του· μεταγενέστερα, κόσμημα που καρφιτσώνεται στα ρούχα.
* Περόνη (οστό), οστό των κάτω άκρων των δίποδων ζώων ή των οπίσθιων άκρων των τετράποδων ζώων.
* Περόνη, το κινούμενο «καρφί» στην αγκράφα που διαπερνά και σταθεροποιεί τη ζώνη.
* Περόνη, εναλλακτικός όρος για την *κοπίλια* και κάθε αντικείμενο που χρησιμοποιείται ως ασφάλεια σε κάποιο άλλο αντικείμενο (λ.χ. περόνη χειροβομβίδας ή περόνη πυροσβεστήρα).
* Περόνη, εναλλακτικός όρος για τον σκαλμό που χρησιμοποιείται για το δέσιμο των σχοινιών σε ένα παραδοσιακό ιστιοφόρο πλοίο .
* Περόνη ή πιρούνι, το τμήμα που ενώνει τον μπροστινό τροχό με το υπόλοιπο σώμα μιας μοτοσυκλέτας.
* Περόνες ή πιρούνια, τα εξαρτήματα σε ένα παλετοφόρο ή ένα περονοφόρο ανυψωτικό όχημα που σύρονται κάτω από μια παλέτα και την ανυψώνουν με σκοπό να τη μετακινήσουν.
* Περόνες ή πιρούνια ή νύχια, τα εξαρτήματα που προσαρμόζονται στους κάδους / τσάπες των χωματουργικών οχημάτων.

Αρχείο:Bronze cloak pin ca. 2200 BC.jpg|Χάλκινη περόνη για τη σταθεροποίηση ενδυμάτων
Αρχείο:Fibula - lateral view.png|Δεξιά περόνη στο ανθρώπινο σώμα
Αρχείο:Belt-clothing.jpg|Περόνη αγκράφας σε μια ζώνη
Αρχείο:Cotter Pin (PSF).png|Απλή περόνη ασφαλείας (κοπίλια)
Αρχείο:Haltern am See, Sythen, Werkzeughalle der Quarzwerke -- 2015 -- 01116.jpg|Η λεγόμενη περόνη ασφαλείας ω 
Αρχείο:Security Pins.jpg|Περόνη χειροβομβίδας (φέρει κρίκο για ευκολότερη απασφάλιση)
Αρχείο:La goélette à quatre mâts Santa Maria Manuela (60).JPG|Σχοινί δεμένο σε μεταλλική περόνη (σκαλμό) ιστιοπλοϊκού
Αρχείο:Mäntämessut biker event in Tampere 20130831 021.jpg|Μοτοσυκλέτα με χαρακτηριστική μακριά περόνη
Αρχείο:Folklift.jpg|Περόνες σε περονοφόρο όχημα
Αρχείο:VR FrontEndLoaderBucket Cover 01.jpg|Περόνες (μπλε) σε κάδο φορτωτή


## Παραπομπές
Τζεφ Λάντρι

Ο **Τζέφρι Μάρτιν Λάντρι** (αγγλικά: *Jeffrey Martin Landry*, 23 Δεκεμβρίου 1970) είναι Αμερικανός πολιτικός και δικηγόρος, που υπηρετεί ως 57ος Κυβερνήτης της Λουιζιάνας, από τον Ιανουάριο του 2024. Είναι μέλος του Ρεπουμπλικανικού Κόμματος. 

Προηγουμένως, υπηρέτησε ως 45ος Γενικός Εισαγγελέας της Λουιζιάνας, από το 2016 έως το 2024. Επίσης έχει διατελέσει ως μέλος της Βουλής των Αντιπροσώπων των Ηνωμένων Πολιτειών για την 3η κογκρεσιακή περιφέρεια της Λουιζιάνας, αντιπροσωπεύοντας το νοτιοανατολικό και νότιο-κεντρικό μέρος της πολιτείας, από το 2011 έως το 2013. 

Εξελέγη Κυβερνήτης κατά τις κυβερνητικές εκλογές του Οκτωβρίου 2023 στην Λουιζιάνα, λαμβάνοντας από τον πρώτο γύρο, 51.6% των ψήφων, έναντι 25.9% του κύριου Δημοκρατικού αντιπάλου του.

## Βιογραφία
Ο Τζεφ Λάντρι γεννήθηκε τον Δεκέμβριο του 1970 στο Σαιντ Μάρτινβιλ, μια μικρή πόλη στην ευρύτερη περιοχή του Λαφαγιέτ στη Λουιζιάνα, όπου και μεγάλωσε. Αποφοίτησε από το λύκειο του Σαιντ Μάρτινβιλ (St. Martinville High School) το 1988, όντας παίκτης ποδοσφαίρου στην ομάδα του σχολείου του. Εργάστηκε κατόπιν ως αγρότης σε φάρμα ζαχαροκάλαμων, ως αστυνομικός σε ένα μικρό επαρχιακό αστυνομικό τμήμα στα κεντρονότια της πολιτείας και ως υποσερίφης της ενορίας Σαιντ Μάρτιν. 

Αργότερα σπούδασε περιβαλλοντικές επιστήμες στο Πανεπιστήμιο της Λουιζιάνας στο Λαφαγιέτ, λαμβάνοντας πτυχίο (BS) το 1999. Στη συνέχεια σπούδασε νομική στο Πανεπιστήμιο Λογιόλα της Νέας Ορλεάνης, απ'όπου έλαβε πτυχίο νομικής (JD) το 2004. 

Έχει νυμφευτεί την Σάρον ΛεΜπλανς, με την οποία έχουν αποκτήσει έναν γιο. Ο ίδιος και η οικογένειά του είναι Ρωμαιοκαθολικοί.

## Παραπομπές


## Εξωτερικοί σύνδεσμοι
* 

Κατηγορία:Κυβερνήτες της Λουιζιάνας
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Καταζίνα Νιεβιαντόμα

Η **Καταζίνα «Κάσια» Νιεβιαντόμα** (πολωνικά: *Katarzyna "Kasia" Niewiadoma*, γενν. 29 Σεπτεμβρίου 1994) είναι Πολωνή ποδηλάτισσα αγώνων. Μεταξύ των 18 επαγγελματικών τίτλων της είναι το Amstel Gold Race το 2019, το Trofeo Alfredo Binda-Comune di Cittiglio το 2018 και το Tour de France Femmes το 2024. Έχει τερματίσει δύο φορές 3η συνολικά στο Tour de France Femmes, το 2022 και το 2023.

## Καριέρα

Η Νιεβιαντόμα ξεκίνησε την ποδηλασία αγώνων με το σύλλογο ΒΛΚΣ Κράκους ΜΜΤ Τσάγια και σύντομα αναδύθηκε ως μία από τις πιο πολλά υποσχόμενες ποδηλάτισσες στην Πολωνία με τον ΤΚΚ Πασίφικ Τόρουν. Το 2013, κέρδισε δύο εθνικούς τίτλους πρωταθλήματος Κ23, τερματίζοντας 4η συνολικά τόσο σε αγώνες δοκιμής χρόνου όσο και σε αγώνες δρόμου. Τερμάτισε επίσης 5η στην οδική κούρσα στο Ευρωπαϊκό Πρωτάθλημα Δρόμων Κ23.

Στις Ολυμπιακές Αγώνες του 2024, συμμετείχε στο ατομικό αγώνα δρόμου γυναικών. Κατά τη διάρκεια του αγώνα, η Κλόι Ντάιγκερτ και η Ελίζε Τσάμπι εμπλέχθηκαν σε ένα ατύχημα στη διαδρομή, και μια αναγκαστική αλλαγή ποδηλάτου ελάττωσε τις ευκαιρίες της Νιεβιαντόμα, καθώς η προπορευόμενη ομάδα και η κούρσα για τα μετάλλια είχαν μεγάλη απόσταση. Έκανε επίθεση για να προσπαθήσει να φτάσει τους προπορευόμενους στο δεύτερο γύρο, αλλά αναγκάστηκε να είναι στην δεύτερη ομάδα και τελικά να τερματίσει στην 8η θέση.

Στις 18 Αυγούστου, κέρδισε το Tour de France Femmes του 2024 με 4 δευτερόλεπτα διαφορά, μπροστά από την υπερασπίστρια του τίτλου, Ντέμι Βόλερινγκ, το κοντινότερο τερματισμό στην ιστορία του Tour. Η νίκη σηματοδότησε το μεγαλύτερο επίτευγμα της καριέρας της Νιεβιαντόμα, καθώς και την πρώτη μεγάλη νίκη της σε αγώνα δρόμου σε επτά χρόνια.

## Παραπομπές


## Εξωτερικοί σύνδεσμοι
* 

Κατηγορία:Πολωνές αθλήτριες της ποδηλασίας
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2016
Κατηγορία:Πολωνοί αθλητές στους Θερινούς Ολυμπιακούς Αγώνες
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2020
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2024
Ε.Γ.Σ. Ηρακλής Αμμουδιάς

Ο **Εθνικός Γυμναστικός Σύλλογος Ηρακλής Αμμουδιάς** είναι Ελληνικό ποδοσφαιρικό σωματείο το οποίο εδρεύει στην Αμμουδιά Σερρών. Τα χρώματα του συλλόγου είναι το μπλε και το λευκό. Τα εντός έδρας παιχνίδια της ομάδας διεξάγονταν στο Δημοτικό Γήπεδο Αμμουδιάς Σερρών. Ο σύλλογος δεν συμμετέχει σε κάποιο πρωτάθλημα και διέκοψε τη λειτουργία του.

## Αγωνιστική πορεία της ομάδας
Την αγωνιστική περίοδο 2021–22 η ομάδα κατέκτησε το πρωτάθλημα της Α΄ Κατηγορίας της Ε.Π.Σ. Σερρών και αγωνίστηκε στα μπαράζ για την άνοδο στην Γ΄ Εθνική. Τερμάτισε στην 7η θέση με 2 βαθμούς και δεν κατάφερε να πάρει την άνοδο. 

Την επόμενη αγωνιστική περίοδο (2022–23) κατέκτησε για 2η συνεχόμενη φορά το πρωτάθλημα της Ε.Π.Σ. Σερρών και συμμετείχε ξανά στα μπαράζ για την άνοδο στην Γ΄ Εθνική. Απέτυχε όμως να πάρει το εισιτήριο της ανόδου αν και βελτίωσε την συγκομιδή του σε σχέση με πέρσι καθώς τερμάτισε στην 6η θέση με 5 βαθμούς.

Την αγωνιστική περίοδο (2023–24) κατέκτησε για 3η συνεχόμενη φορά και 4η συνολικά στην ιστορία του το πρωτάθλημα της Ε.Π.Σ. Σερρών. Αγωνίστηκε ξανά στα μπαράζ ανόδου και κατάφερε με την τρίτη του απόπειρα να πάρει την ιστορική άνοδο για την Γ΄ Εθνική αφού τερμάτισε στην 3η θέση του προκριματικού ομίλου με 11 βαθμούς. 

### Συμμετοχή στην Γ΄ Εθνική
Το όνειρο της συμμετοχής σε εθνική κατηγορία έγινε πράξη την σεζόν 2024–25, αφού ο Ηρακλής Αμμουδιάς συμμετείχε στον 1ο όμιλο της Γ΄ Εθνικής και αντιμετώπισε ιστορικές ομάδες όπως ο Πανθρακικός, ο Απόλλων Καλαμαριάς, ο Κιλκισιακός και ο Απόλλων Κρύας Βρύσης. Μάλιστα πέτυχε την μεγαλύτερη νίκη της ιστορίας του επικρατώντας του Απόλλωνα Καλαμαριάς μέσα στην Καλαμαριά με 0-1 χάρις σε ένα απίστευτο γκολ που πέτυχε από 40 και πλέον μέτρα ο ποδοσφαιριστής της ομάδας Λάζαρος Τζελίδης. 

Τελικά ο Ηρακλής Αμμουδιάς τερμάτισε στην 7η θέση της βαθμολογίας συγκεντρώνοντας 51 βαθμούς και κέρδισε την παραμονή του στην κατηγορία. 

Παρά την εξαιρετική αγωνιστική πορεία στην Γ΄ Εθνική ο Ηρακλής Αμμουδιάς δεν μπόρεσε να δηλώσει συμμετοχή στο νέο πρωτάθλημα για την αγωνιστική περίοδο 2025–26. 

Οι οικονομικές υποχρεώσεις ήταν υπερβολικά υψηλές και έτσι ο πρόεδρος Πέτρος Σισμάνης δήλωσε ότι αποχωρεί από την προεδρία μετά από 5 χρόνια, στα οποία κράτησε την ομάδα σε υψηλό επίπεδο. Δεν βρέθηκε κάποιος να αναλάβει τα έξοδα και η ομάδα δεν κατάφερε να δηλώσει συμμετοχή ούτε στην Γ΄ Εθνική, αλλά ούτε στα πρωταθλήματα της Ε.Π.Σ. Σερρών μένοντας ανενεργή για την σεζόν 2025–26. 

## Τίτλοι – Διακρίσεις
* Πρωτάθλημα Α΄ Ε.Π.Σ. Σερρών
** 4 τίτλοι: 2012–13, 2021–22, 2022–23, 2023–24
* Κύπελλο Ε.Π.Σ. Σερρών
** 2 τίτλοι: 1969–70, 1983–84
** Φιναλίστ: 2013–14, 2021–22

## Παραπομπές


Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1952
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952
UFL (βίντεοπαιχνίδι)

**Το UFL** είναι δωρεάν ψηφιακό βιντεοπαιχνίδι (free-to-play) ποδοσφαίρου που αναπτύχθηκε και εκδόθηκε από την ουκρανική εταιρεία Strikerz Inc. Παρότι η αρχική του κυκλοφορία είχε αναβληθεί διαδοχικά από το 2022 και το 2023, η τελική έκδοση του παιχνιδιού για κονσόλες κυκλοφόρησε επίσημα στις 5 Δεκεμβρίου 2024. Η έκδοση για προσωπικούς υπολογιστές (PC) αναμένεται να κυκλοφορήσει στο πρώτο εξάμηνο του 2025.

## Ανάπτυξη
Οι προγραμματιστές περιγράφουν το πρωταρχικό μοντέλο του παιχνιδιού ως "fair-to-play" με "μια προσέγγιση που βασίζεται στην ικανότητα και μηδενικές επιλογές πληρωμής προς νίκη". Ο διευθύνων σύμβουλος του Striker Ευγένιος Νασίλοβ δήλωσε ότι το μοντέλο του παιχνιδιού είναι η "κεντρική αρχή" της εταιρείας, δηλώνοντας ότι η επιτυχία των "παίκτων" δεν πρέπει να εξαρτάται από τον αριθμό των αγορών εντός του παιχνιδιού ή την αξία των δωρεών που κάνουν. Η ανάπτυξη του παιχνιδιού έχει συνεχιστεί από το 2016, και κατασκευάζεται χρησιμοποιώντας το Unreal Engine 5.

Η *UFL* αποκαλύφθηκε για πρώτη φορά με ένα teaser trailer κατά τη διάρκεια της Gamescom το 2021. Το 2023, ο Κριστιάνο Ρονάλντο επένδυσε 40 εκατομμύρια δολάρια στο παιχνίδι.

Στις 7 Ιουνίου 2024, η *UFL* κυκλοφόρησε μια ανοιχτή βήτα για τις κονσόλες Xbox Series X/S και PlayStation 5. Αυτό ήταν διαθέσιμο μέχρι τις 9 Ιουνίου.

## Άδειες
Η *UFL* έχει συνεργαστεί με την FIFPro, μια παγκόσμια αντιπροσωπευτική οργάνωση για πάνω από 65.000 επαγγελματίες ποδοσφαιριστές. Η Γουέστ Χαμ Γιουνάιτεντ, η Σπόρτινγκ Λισαβόνας, η Σαχτάρ Ντονέτσκ, η Μπορούσια Μενχενγκλάντμπαχ, η Μονακό, η Μπεσίκτας, η Σέλτικ Γλασκώβης και η Ρέιντζερς Γλασκώβης έχουν ανακοινωθεί ως ορισμένες από τις αδειοδοτημένες ομάδες. Στις 27 Ιανουαρίου 2022, η UFL κυκλοφόρησε το trailer του gameplay, το οποίο περιελάμβανε τους πρέσβεις Κριστιάνο Ρονάλντο, Ολεκσάντρ Ζιντσένκο, Ρομέλου Λουκάκου, Κέβιν Ντε Μπρούιν και Ρομπέρτο Φιρμίνο.

## Παραπομπές


## Εξωτερικές συνδέσεις
* 

Κατηγορία:Βιντεοπαιχνίδια Xbox Series
Κατηγορία:Βιντεοπαιχνίδια του PlayStation 5
Φλαμανδικό Κίνημα

μικρογραφία|Η σημαία της Φλάνδρας, όπως υιοθετήθηκε από μεγάλο μέρος του Φλαμανδικού Κινήματος.
Το **Φλαμανδικό Κίνημα** (ολλανδικά: *Vlaamse Beweging*) είναι όρος που περιλαμβάνει διάφορες πολιτικές ομάδες στην Φλάνδρα, που σήμερα ανήκει στο Βέλγιο, αλλά και στα λιγοστά τμήματα αυτής που ανήκουν στην Γαλλία. Συμπεριλαμβάνει ομάδες που έχουν επιδιώξει να προωθήσουν τον φλαμανδικό πολιτισμό και τη ολλανδική γλώσσα, καθώς και εκείνες που επιδιώκουν μεγαλύτερη πολιτική αυτονομία για τη Φλάνδρα εντός του Βελγίου ή και ανεξαρτησία αυτής. Ορισμένοι προτείνουν και την ενοποίησή της με τις Κάτω Χώρες.

Τον 19ο αιώνα, το Φλαμανδικό Κίνημα αναδύθηκε γύρω από μια μορφή πολιτισμικού πατριωτισμού που επεδίωκε ισότιμο καθεστώς για τους Ολλανδούς στο βελγικό κράτος, συχνά υπό την αιγίδα της Καθολικής Εκκλησίας. Παρόλο που κατάφερε να εκπληρώσει πολλούς από τους αρχικούς του στόχους, έγινε όλο και πιο ριζοσπαστικό μετά τον Α ́ Παγκόσμιο Πόλεμο. Εμπνευσμένος από αυταρχικές και φασιστικές πολιτικές, συνεργάστηκε με της δυνάμεις κατοχής στο Βέλγιο κατά τη διάρκεια του Β ́ Παγκοσμίου Πολέμου. Παρά την πτώση του κινήματος δεδομένης της κατάστασης και της αρνητικής επίδρασης που είχε σε αυτό η παραπάνω συνεργασία, μετά τον πόλεμο υπήρξε αναβίωση του κινήματος μέσω της Λαϊκής Ένωσης (1954-2002) και διαπεράστηκε όλο και περισσότερο σε άλλα κόμματα στη Φλάνδρα. 

Η πιο δεξιά πτέρυγα του Φλαμανδικού Κινήματος κυριαρχείται από το συντηρητικό εθνικιστικό Φλαμανδικό Συμφέρον, ενώ επίσης στα δεξιά αλλά πιο μετριοπαθή βρίσκεται η Νέα Φλαμανδική Συμμαχία (N-VA). Στην δεξιά/ακροδεξιά πτέρυγα κυριαρχούν οργανώσεις όπως η Βοορπόστ, η Ενωση Εθνικιστών Σπουδαστών και αρκετές άλλες. Η πιο ριζοσπαστική ομάδα στην αριστερή πλευρά είναι το σοσιαλιστικό Φλαμανδικό Σοσιαλιστικό Κίνημα.

Στην πρόσφατη ιστορία, το Φλαμανδικό Κίνημα έχει αυξήσει όλο και περισσότερο τις δυνάμεις της, κατά διάρκεια της βελγικής πολιτικής κρίσης 2007-2011 και των επακόλουθων της. Από το 2010, το κόμμα N-VA ήταν το μεγαλύτερο δημοσκοπικά στην Φλάνδρα, ενώ το Φλαμανδικό Συμφέρον έγινε το δεύτερο μεγαλύτερο στις ομοσπονδιακές και περιφερειακές εκλογές του 2019.

## Παραπομπές


Κατηγορία:Φλάνδρα
Παλλάδιος Ελενουπόλεως

Ο **Παλάδιος της Γαλατίας** ή **Παλλάδιος Ελενουπόλεως**  ήταν χριστιανός χρονικογράφος και επίσκοπος Ελλενόπολης στην Βιθυνία. Ήταν αφοσιωμένος μαθητής του Αγίου Ιωάννη Χρυσοστόμου. Είναι περισσότερο γνωστός για το έργο του *[[Λαυσαϊκή Ιστορία]]*. Ήταν επίσης ο συγγραφέας του *Διαλόγος για τη ζωή του Χρυσοστόμου*. Ο Παλάδιος είναι άγιος στην Κοπτική Ορθόδοξη Εκκλησία και στην Συριακή Ορθόδοξη Εκκλησία, όπου του δίνεται ο τιμητικός τίτλος *Ο Μοναχικός*. Η γιορτή του είναι στις 29 Νοεμβρίου.

## Βίος

### Πρώιμος βίος
Ο Παλάδιος γεννήθηκε στην Γαλατία το 363 ή το 364. Αφιέρωσε τον εαυτό του στη μοναστική ζωή το 386 ή λίγο μετά, κατοικώντας στο Όρος των Ελαιών.

### Ταξίδια
Ο Παλάδιος ταξίδεψε στην Αίγυπτο για να συναντήσει τους πρωτότυπους Πατέρες της Ερήμου (Χριστιανοί μοναχοί). Το 388, έφτασε στην Αλεξάνδρεια. Περίπου το 390 πέρασε στη Νιτρία στην Αίγυπτο, επισκέπτοντας τον διάσημο μοναχό Ωρ της Νιτρίας. Ένα χρόνο αργότερα, ταξίδεψε νοτιοδυτικά στα Κελλιά, μια αιγυπτιακή Χριστιανική μοναστική κοινότητα που εκτείνεται σε πολλά τετραγωνικά χιλιόμετρα στην έρημο Νιτρία περίπου 40 μίλια νότια της Αλεξάνδρειας.

### Ύστερος βίος και χειροτονία
Μετά τα ταξίδια του, η υγεία του επιδεινώθηκε και πήγε στην Παλαιστίνη αναζητώντας ένα πιο δροσερό κλίμα. Το 400 χειροτονήθηκε επίσκοπος Ελενοπόλεως Βιθυνίας και σύντομα ενεπλάκη σε αντιπαραθέσεις που επικεντρώθηκαν γύρω από τον Άγιο Ιωάννη τον Χρυσόστομο. Το 405 ταξίδεψε ξανά στη Ρώμη για να καταθέσει ότι ο Χρυσόστομος δεν ήταν αιρετικός. Εξαιτίας αυτού, εξορίστηκε από τον αυτοκράτορα Αρκάδιο για έξι χρόνια στη Συήνη, κατά την οποία έγραψε τη βιογραφία του για τον Άγιο Ιωάννη τον Χρυσόστομο. Το 412 ή το 413 αποκαταστάθηκε στην επισκοπή, τώρα επίσκοπος Ασπούνας (Γαλατίας).

Το κύριο έργο του γράφτηκε το 419-420 και ονομάστηκε *[[Λαυσαϊκή Ιστορία]]* (που συντάχθηκε για τον Λαύσο, θαλαμοφύλακα στην αυλή του Θεοδόσιου Β ́), η οποία έχει επίσης τίτλο *Οι Ζωές των Φίλων του Θεού*. Αυτή η ιστορία περιγράφει λεπτομερώς τον αιγυπτιακό και τον μεσοανατολικό χριστιανικό μοναστικισμό.

Ο Παλλάδιος πέθανε κάποια στιγμή στη δεύτερη δεκαετία του πέμπτου αιώνα μ.Χ. στην επισκοπή του στην Ασπούνα.

## Παραπομπές


## Εξωτερικοί σύνδεσμοι

* Εισαγωγή στην Αγγλική Μετάφραση του 1918 της Λαυσαϊκής Ιστορίας
* Greek Opera Omnia by Migne Patrologia Graeca με αναλυτικά ευρετήρια

Κατηγορία:Βυζαντινοί χρονογράφοι
Κατηγορία:Επίσκοποι
Κατηγορία:Άγιοι της Αρχαιότητας
Ξύλινη κατασκευή

Ο όρος **ξύλινη κατασκευή**, ή αλλιώς **ξυλοκατασκευή** (αγγλ. *Timber structure*, γερμ. *Holzbau*), αναφέρεται σε εκείνο τον τομέα της δόμησης που χρησιμοποιεί το ξύλο ως το βασικό οικοδομικό υλικό, αλλά σχετίζεται και με κάθε κτίριο που έχει κατασκευαστεί με ξύλινο σκελετό ή ξύλινο φέροντα οργανισμό. Εκτός από το φυσικό συμπαγές ή το σύνθετο-συγκολλητό ξύλο, χρησιμοποιούνται και άλλα σύγχρονης τεχνολογίας πιστοποιημένα, ξύλινα συγκολλημένα υλικά (κυρίως glulam, CLT κ.α.).

Η ξυλοκατασκευή εντάσσεται σε ένα παλαιό, αυτόνομο πεδίο (γνωστό στα αγγλ. ως Timber framing) που διακρίνεται από άλλα πεδία της οικοδομής, όπως η κατασκευή από τοιχοποιία, το οπλισμένο σκυρόδεμα ή τη μεταλλική κατασκευή, με τις ειδικές τεχνικές και υλικά της. Υπάρχει διάκριση μεταξύ της παραδοσιακής ξυλοκατασκευής, η οποία έχει διατηρηθεί για αιώνες από τους τεχνίτες, ξυλουργούς, και της μηχανικής ξυλοκατασκευής, που αναπτύχθηκε από τα τέλη του 19ου αιώνα.

Η ξύλινη κατασκευή συχνά συνδυάζεται με άλλες τεχνικές κατασκευής. Για παράδειγμα, υπάρχουν ξύλινες δοκοί σε κτίρια από τοιχοποιία, ξύλινοι σκελετοί στέγης σε κτίρια από τοιχοποιία ή σκυρόδεμα, ξύλινα ζευκτά για στέγες ή ξύλινες συγκολλημένες δοκοί για αίθουσες και πολλά άλλα πεδία εφαρμογής. Η μεγαλύτερη αυτοφερόμενη ξύλινη στέγη στον κόσμο, κατασκευασμένη από την γερμανική εταιρεία Holzbau Amann, βρίσκεται στην έκθεση του Αννόβερου (βλ. εικόνα) και κατασκευάστηκε για την Expo 2000.

Η σημασία της ξυλοκατασκευής στην τοπική κατασκευαστική αγορά κάθε τόπου, και τα κτίρια που κατασκευάζονται συνήθως με αυτήν την τεχνική ποικίλλουν από πολιτισμό σε πολιτισμό και από γεωγραφική περιοχή σε γεωγραφική περιοχή. Στην Κεντρική Ευρώπη, για παράδειγμα, αχυρώνες, υπόστεγα και απλές καλύβες κατασκευάζονται ιδιαίτερα συχνά ως αμιγώς μικρά ξύλινα κτίρια, ενώ συνήθως κτίρια κατοικιών, επιχειρήσεων και γραφείων σπάνια φτιάχνονται με ξύλινη δόμηση.

Την περίοδο 2000-2020, έχουν κατασκευαστεί στην Ευρώπη και αλλού πολλές κατοικίες με τη μέθοδο της προκατασκευασμένης ξυλοκατασκευής (προκάτ). Αυτή η μέθοδος χαρακτηρίζεται από την προκατασκευή ολόκληρων τοιχίων υπό ελεγχόμενες συνθήκες σε εργοστάσια και τη συναρμολόγησή τους στη συνέχεια στο εργοτάξιο. Αυτός ο τύπος ξύλινων κατοικιών είναι γενικά πιο ενεργειακά αποδοτικός και πολύ πιο οικονομικός από τις παραδοσιακές ξυλοκατασκευές. Οι πιο συνηθισμένες μέθοδοι κατασκευής που χρησιμοποιούνται σε αυτήν τη μέθοδο είναι η κατασκευή με ξύλινα πάνελ, και η κατασκευή με προκατασκευασμένα πλαίσια.

Κάθε ξυλοκατασκευή έχει αρνητικές εκπομπές άνθρακα, και είναι εξόχως οικολογική λύση και επιλογή. Εάν εφαρμοστεί σε μεγάλη κλίμακα, θα μπορούσε να βοηθήσει στην επίτευξη του στόχου της μείωσης της θερμοκρασίας του πλανήτη μας, κατά δύο βαθμούς.

## Παραπομπές


## Εξωτερικοί σύνδεσμοι
* Παρέμβαση για το ξύλο του Παναγιώτη Τουλιάτου
* Τεχνολογία Ξύλινων Δομικών Κατασκευών βιβλίο του Ιωάννη Α. Κακαρά 
* "Ξύλο και ξύλινες κατασκευές" διάλεξη του Γιώργου Μαντάνη 
* "Ξύλινες δομικές κατασκευές" διάλεξη του Ιωάννη Α. Κακαρά 
* "Η συνεισφορά του ξύλου στη σύγχρονη βιοκλιματική αρχιτεκτονική" διάλεξη του Παναγιώτη Τουλιάτου

Κατηγορία:Ξύλο
Π.Ε.Γ. Κηφισιάς

Η **Ποδοσφαιρική Ένωση Γυναικών Κηφισιάς** ή απλώς **Κηφισιά,** όπως αποκαλείται από φίλους της ομάδας, είναι ελληνικός ποδοσφαιρικός σύλλογος του Δήμου Κηφισιάς και επίσης η πρώτη Γυναικεία ομάδα ποδοσφαίρου που έχει ιδρυθεί στον Δήμο. Μέχρι και την σεζόν 2023-24, ονομασία της ομάδας ήταν "**Αθλητικό Σωματείο Λεοντικός Κηφισιάς",** ή αλλιώς **Λεοντικός**. Χρώματα του συλλόγου είναι μπλε και το άσπρο, ενώ παλαιότερα ήταν το πράσινο και το κίτρινο.

## Ιστορία
Ο σύλλογος ιδρύθηκε το 2016 από τον Μάριο Δημητρόπουλο και τον Δημήτρη Ποντικίδη. Η ομάδα, την περίοδο 2016-17, την πρώτη της αγωνιστική περίοδο, συμμετείχε στο πρωτάθλημα της Γ΄ Εθνικής Κατηγορίας Γυναικών, στον 7ο όμιλο, όπου και κατέκτησε την τρίτη θέση. Την αμέσως επόμενη περίοδο, 2017-18, στο ίδιο πρωτάθλημα πήρε την 5η θέση.

Την περίοδο 2018-19, κατέλαβε την 3η θέση στο πρωτάθλημα Γ΄ Εθνικής Κατηγορίας Γυναικών στον 3ο του όμιλο, και αυτό χάρισε στην ομάδα τον πρώτο της προβιβασμό στην Β΄ Εθνική Κατηγορία Γυναικών, όπου πέρασε τις επόμενες 2 αγωνιστικές περιόδους χωρίς να υποβιβαστεί.

Η ομάδα, την περίοδο 2021-22, κατόρθωσε να αναδειχθεί πρωταθλήτρια του πρωταθλήματος της Β΄ Εθνικής Κατηγορίας Γυναικών, με αποτέλεσμα η ομάδα να προβιβαστεί για πρώτη φορά στην Α΄ Εθνική Κατηγορία Γυναικών, από την οποία όμως υποβιβάστηκε την επόμενη περίοδο, αλλά ξαναπήρε την θέση της την περίοδο 2023-24, καταλαμβάνοντας την 1η θέση στην Β΄ Εθνική Κατηγορία Γυναικών για 2η φορά στην ιστορία της.

Στις 21 Ιουνίου 2024, η ομάδα ανακοίνωσε δημόσια την συμπόρευση της με την Π.Α.Ε. Κηφισιά και την μετονομασία του συλλόγου σε **Ποδοσφαιρική Ένωση Γυναικών Κηφισιάς** ή **Κηφισιά**.

Την αγωνιστική περίοδο 2024-2025 η ομάδα αγωνίστηκε στην Α' Εθνική κατηγορία γυναικών οπου και 2 αγωνιστικές πριν την λήξη της αγ.περιόδου κατάφερε να εξασφαλίσει και μαθηματικά την παραμόνη της στην κατηγορία.

## Διακρίσεις
* Πρωταθλήτρια ομάδα στο **1o mini τουρνουά γυναικών Αττικής:** 2017
* **2** φορές πρωταθλήτρια ομάδα της Β' Εθνική Κατηγορία Γυναικών: 2021-22, 2023-24
* 3η θέση στην Γ' Εθνικής Κατηγορίας Γυναικών και άνοδος στην Β' Εθνική Κατηγορία Γυναικών: 2018-19

## Παραπομπές

## Εξωτερικοί σύνδεσμοι
* Επίσημος λογαριασμός στο Facebook.

Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2016
Κατηγορία:Αθλητικοί σύλλογοι Αθήνας
The End, So Far

To ***The End, So Far*** είναι το έβδομο στούντιο άλμπουμ του αμερικανικού heavy metal συγκροτήματος Slipknot, που κυκλοφόρησε στις 30 Σεπτεμβρίου του 2022, από τη Roadrunner Records και είναι το τελευταίο με την εταιρεία, με την οποία συνεργάζονταν από το 1998. Πρόκειται για το μικρότερο - μέχρι εκείνη τη στιγμή τουλάχιστον - χρονικά άλμπουμ του συγκροτήματος, με τη διάρκεια του να μην ξεπερνάει τα 58 λεπτά. Η προώθηση του δίσκου ξεκίνησε από το 2021, όπου και κυκλοφόρησε το πρώτο single, το The Chapeltown Rag.

Ο δίσκος, γενικότερα, έλαβε θετικές κριτικές από περιοδικά και ιστοσελίδες, σχετικές με το μουσικό είδος και όχι μόνο. Το δημοφιλές περιοδικό Metal Hammer, το κατέταξε το 16ο καλύτερο άλμπουμ του 2022, στη λίστα του "*The Top 50 Albums of 2022*". Οι πωλήσεις επίσης του δίσκου ήταν θετικές, φτάνοντας την πρώτη θέση charts αρκετών χωρών, όπως στη Γερμανία, την Ελλάδα, την Αυστραλία, το Μεξικό, την Ελβετία και το Ηνωμένο Βασίλειο.  Ενώ στο αμερικανικό *[[Billboard 200]]*, έφτασε ως τη δεύτερη θέση.

## Κομμάτια

## Παραπομπές


## Εξωτερικοί σύνδεσμοι

Κατηγορία:Άλμπουμ του 2022
Κατηγορία:Άλμπουμ των Slipknot
Κατηγορία:Άλμπουμ από την Roadrunner Records
Χαρτόραμα

Το **Χαρτόραμα** είναι ελληνική επιχείρηση, η οποία εξειδικεύεται στην εμπορία βιβλίων, χαρτικών ειδών, αναλώσιμων, και ειδών κινητής τηλεφωνίας και Η/Υ. Η εταιρεία είναι γνωστή για την ευρεία γκάμα προϊόντων και την καινοτομία στο ηλεκτρονικό εμπόριο.

## Ιστορία
Το Χαρτόραμα ιδρύθηκε το 1988 από τον Ιωάννη Γιαλαμά, με αρχική αποστολή το χονδρικό εμπόριο χαρτικών ειδών και αναλώσιμων στην ελληνική αγορά. Με την πάροδο του χρόνου, η επιχείρηση επεκτάθηκε στην εμπορία βιβλίων, ειδών κινητής τηλεφωνίας, και εξοπλισμού υπολογιστών.

## Προϊόντα και υπηρεσίες
Το Χαρτόραμα προσφέρει μια ευρεία γκάμα προϊόντων που περιλαμβάνει:
* Βιβλία
* Χαρτικά είδη
* Αναλώσιμα
* Είδη κινητής τηλεφωνίας
* Εξοπλισμό Η/Υ

## Βραβεύσεις
Το Χαρτόραμα έχει λάβει το Silver Award το 2024 στην κατηγορία «Best in Books, Music & Entertainment» στα βραβεία e-volution, καθώς και διάκριση για το ηλεκτρονικό κατάστημα στην κατηγορία «Startups που δραστηριοποιούνται στο e-Commerce / eBusiness».

## Εξωτερικοί σύνδεσμοι
* Επίσημος ιστότοπος

## Παραπομπές


Κατηγορία:Ελληνικές επιχειρήσεις
Πετρόπορος Τρικάλων

Ο **Πετρόπορος ** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Ο Πετρόπορος βρίσκεται στα ανατολικά του κάμπου των Τρικάλων, προς τα νότια όρια με την Περιφερειακή Ενότητα Καρδίτσας σε υψόμετρο 90 μέτρων. Απέχει περίπου 21 χιλιόμετρα Β. από τα Τρίκαλα, 27 χιλιόμετρα Β. από την Καρδίτσα και 14 χιλιόμετρα Δ.-ΝΔ. από την Φαρκαδόνα (έδρα του δήμου) ενώ στη βόρεια άκρη του χωριού περνάει η ΕΟ Λάρισας - Τρικάλων.

Αναφέρεται επίσημα, μετά την Ένωση της Θεσσαλίας, το 1883 στο ΦΕΚ 126Α - 02/04/1883,  να προσαρτάται στον τότε δήμο Παραληθαίων και το 1955 στο ΦΕΚ 323Α - 25/11/1955 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, αποτελεί κοινότητα που υπάγεται στην Δημοτική Ενότητα Πελινναίων του Δήμου Φαρκαδόνας και σύμφωνα με την απογραφή 2021 απογράφησαν 369 κάτοικοι. Η πορεία του πληθυσμού, μετά τον Β' Παγκόσμιο πόλεμο, σύμφωνα με τις απογραφές είναι: 

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Φαρκαδόνας
Άρθρο βιβλιογραφικής ανασκόπησης

**[[Άρθρο]] ανασκόπησης** ή **βιβλιογραφικής ανασκόπησης** είναι ένας συγκεκριμένος τύπος άρθρου που δημοσιεύεται σε επιστημονικό περιοδικό και συνοψίζει την τρέχουσα κατάσταση της κατανόησης σε ένα θέμα εντός ενός συγκεκριμένου επιστημονικού κλάδου. Ένα άρθρο ανασκόπησης θεωρείται γενικά δευτερογενής πηγή, καθώς μπορεί να αναλύσει και να συζητήσει τη μέθοδο και τα συμπεράσματα σε προηγούμενες δημοσιευμένες μελέτες. Μοιάζει με ένα **άρθρο έρευνας** ή, στην περίπτωση ειδήσεων, ένα άρθρο περιληπτικής εικόνας, το οποίο επίσης διερευνά και συνοψίζει προηγουμένως δημοσιευμένες πρωτογενείς και δευτερογενείς πηγές, αντί να αναφέρει νέα γεγονότα και αποτελέσματα. Τα άρθρα έρευνας θεωρούνται ωστόσο τριτογενείς πηγές, δεδομένου ότι δεν παρέχουν πρόσθετη ανάλυση και σύνθεση νέων συμπερασμάτων. Η επανεξέταση τέτοιων πηγών αναφέρεται συχνά ως τριτογενής επανεξέταση.

Οι ακαδημαϊκές εκδόσεις που ειδικεύονται σε άρθρα ανασκόπησης είναι γνωστές ως περιοδικές επιθεωρήσεις. Οι περιοδικές επιθεωρήσεις έχουν τις δικές τους απαιτήσεις για τα άρθρα ανασκόπησης που αποδέχονται, οπότε τα άρθρα ανασκόπησης μπορεί να διαφέρουν ελαφρά ανάλογα με το περιοδικό στο οποίο υποβάλλονται.

Τα άρθρα ανασκόπησης διδάσκουν για:

* Τα κύρια πρόσωπα που εργάζονται σε ένα πεδίο
* πρόσφατες σημαντικές εξελίξεις και ανακαλύψεις
* σημαντικά κενά στην έρευνα
* συνεχείς συζητήσεις
* προτάσεις για το πού θα μπορούσε να πάει η έρευνα

Η μορφή του μπορεί να κυμαίνεται από μια συγκεκριμένη μορφή εκλαΐκευσης έως εξαιρετικά εξειδικευμένη θεωρητική ή τεχνική γραφή. Για παράδειγμα, ένα άρθρο σε περιοδικό θα μπορούσε να είναι:

* Μια ανασκόπηση του πεδίου εφαρμογής, η οποία προσδιορίζει την έκταση της έρευνας σε έναν τομέα.
* Μια αφηγηματική ανασκόπηση.
* Μια συστηματική ανασκόπηση, δηλαδή μια πολύ εις βάθος και πολύ δομημένη βιβλιογραφική ανασκόπηση.
* Μια μετα-ανάλυση , δηλαδή μια στατιστική ανάλυση μιας συστηματικής ανασκόπησης.

Τα άρθρα ανασκόπησης έχουν αυξηθεί σε αντίκτυπο και σημασία παράλληλα με την αύξηση της ποσότητας έρευνας που πρέπει να συνθεθεί. Είναι ένας σύντομος τρόπος συλλογής πληροφοριών για τους επαγγελματίες ή τους ακαδημαϊκούς που δεν μπορούν να διαβάσουν την πληθώρα των αρχικών ερευνών που δημοσιεύονται.

## Παραπομπές

## Επιπλέον ανάγνωση

* 

Κατηγορία:Επιστημονική έρευνα
Κατηγορία:Βιβλιογραφική ανασκόπηση
Κατηγορία:Ακαδημαϊκή κοινότητα
Κατηγορία:Έρευνα
Κατηγορία:Ακαδημαϊκές εκδόσεις
Ινδικές βουλευτικές εκλογές 2024

Οι **γενικές εκλογές της Ινδίας του 2024** διεξήχθησαν σε επτά φάσεις από τις 19 Απριλίου έως τις 1 Ιουνίου 2024 για να εκλεγούν τα 543 μέλη της, και να συσταθεί η 18η Lok Sabha (Βουλή της Ινδίας). Οι ψήφοι καταμετρήθηκαν και το αποτέλεσμα ανακοινώθηκε στις 4 Ιουνίου. Στις 7 Ιουνίου, ο Πρωθυπουργός Ναρέντρα Μόντι εξασφάλισε την υποστήριξη 293 βουλευτών στην Πρόεδρο της Ινδίας, Ντραουπάντι Μούρμου. Αυτό σηματοδοτεί την τρίτη θητεία του Μόντι ως πρωθυπουργός και η πρώτη του θητεία με κυβέρνηση συνασπισμού, με το Κόμμα Τελουγκού Ντεσάμ της Άντρα Πραντές και το Τζανάτα Νταλ (Ενωμένο) της Μπιχάρ να αναδεικνύονται σε δύο κύριους συμμάχους.

Περισσότεροι από 968 εκατομμύρια άτομα από πληθυσμό 1.4 δισεκατομμυρίων είχαν την δυνατότητα να ψηφίσουν, που αντιστοιχούσε στο 70% του συνολικού πληθυσμού. 642 εκατομμύρια ψηφοφόροι συμμετείχαν στις εκλογές, 312 εκατομμύρια από αυτούς ήταν γυναίκες, η μεγαλύτερη συμμετοχή γυναικών διαχρονικά.  Αυτή ήταν η μεγαλύτερη εκλογική διαδικασία, ξεπερνώντας τις προηγούμενες εκλογές, και διήρκησε 44 μέρες, με μόνο τις εκλογές του 1951-52 να τις ξεπερνούν σε διάρκεια. Ταυτόχρονα διεξήχθησαν νομοθετικές εκλογές στα κρατίδια Άντρα Πραντές, Αρουνάτσαλ Πραντές, Ορίσα, και Σίκκιμ μαζί με άλλες 25 επαναληπτικές εκλογές σε άλλα 12 νομοθετικά συμβούλια κρατιδίων, την ίδια μέρα με τις γενικές εκλογές.

Ο εν ενεργεία πρωθυπουργός Ναρέντρα Μόντι, που συμπλήρωσε μια δεύτερη θητεία, κατέβηκε για τρίτη διαδοχική θητεία. Το κόμμα του, το Μπαρατίγια Τζανάτα (BJP) κατείχε απόλυτη πλειοψηφία—ελάχιστα 272 έδρες—από τις εκλογές του 2014 και του 2019. Η κύρια αντιπολίτευση ήταν η Ινδική Εθνική Αναπτυξιακή Περιεκτική Συμμαχία (INDIA), μία συμμαχία που σχηματίστηκε το 2023 από το Ινδικό Εθνικό Κογκρέσο (INC) και πολλά περιφερειακά κόμματα. Οι εκλογές δέχτηκαν κριτική λόγω της έλλειψης δράσης κατά της ρητορικής και των λόγων μίσους από το BJP του Μόντι, αναφερόμενες δυσλειτουργίες των συστημάτων ηλεκτρονικής μηχανής ψηφοφορίας (EVM), και την καταστολή των πολιτικών αντιπάλων του BJP.
Οι δημοσκοπήσεις από τα ΜΜΕ προέβλεπαν μια ξεκάθαρη νίκη για το BJP και την συμμαχία του, την Εθνική Δημοκρατική Συμμαχία (NDA). Όμως, το BJP κέρδισε 240 έδρες, λιγότερες από τις 303 που είχε εξασφαλίσει το 2019, και έχασε την πλειοψηφία του στην Lok Sabha, αν και η NDA συνολικά εξασφάλισε 293 από τις 543 έδρες της βουλής. Η INDIA ξεπέρασε τις προσδοκίες, εξασφαλίζοντας 234 έδρες, 99 από τις οποίες κέρδισε το Κογκρέσο, δίνοντας στο κόμμα την θέση της αξιωματικής αντιπολίτευσης για πρώτη φορά σε 10 χρόνια. Επτά ανεξάρτητοι και δέκα υποψήφιοι από ανένταχτα κόμματα κέρδισαν επίσης έδρες στην Lok Sabha.

## Σημειώσεις

## Παραπομπές

2024
Ινδ
Θεϊστική εξέλιξη

Η **θεϊστική εξέλιξη** (επίσης γνωστή ως **θεϊστικός εξελικισμός** ή **θεό-καθοδηγούμενη εξέλιξη**), εναλλακτικά ονομάζεται **εξελικτικός δημιουργισμός,** είναι μία από τις μεγαλύτερες κοσμοθεωρίες για την προέλευση της ζωής. Η άποψη υποστηρίζει ότι ο Θεός δρα και δημιουργεί μέσω των νόμων της φύσης. Εδώ, ο Θεός λαμβάνεται ως η κύρια αιτία ενώ τα φυσικά αίτια είναι δευτερεύοντα, θέτοντας ότι η έννοια του Θεού και οι θρησκευτικές πεποιθήσεις είναι συμβατές με τα ευρήματα της σύγχρονης επιστήμης, συμπεριλαμβανομένης της εξέλιξης. Η θεϊστική εξέλιξη περιλαμβάνει μια σειρά απόψεων σχετικά με το πώς η επιστήμη σχετίζεται με τις θρησκευτικές πεποιθήσεις και τον βαθμό στον οποίο παρεμβαίνει ο Θεός. Απορρίπτει τα αυστηρά δημιουργιστικά δόγματα της ειδικής δημιουργίας, αλλά μπορεί να περιλαμβάνει πεποιθήσεις όπως η δημιουργία της ανθρώπινης ψυχής. Η σύγχρονη θεϊστική εξέλιξη δέχεται τη γενική επιστημονική συναίνεση για την ηλικία της Γης, την ηλικία του σύμπαντος, τη Μεγάλη Έκρηξη, την προέλευση του Ηλιακού Συστήματος, την προέλευση της ζωής και την εξέλιξη.

Οι υποστηρικτές της θεϊστικής εξέλιξης γενικά προσπαθούν να εναρμονίσουν την εξελικτική σκέψη με την πίστη στον Θεό και απορρίπτουν τη σύγκρουση μεταξύ θρησκείας και επιστήμης· υποστηρίζουν ότι οι θρησκευτικές πεποιθήσεις και οι επιστημονικές θεωρίες δεν χρειάζεται να αντικρούονται μεταξύ τους. Υπάρχει ποικιλομορφία σχετικά με το πώς ταιριάζουν οι δύο έννοιες της πίστης και της επιστήμης.

## Παραπομπές


Κατηγορία:Θρησκευτική πίστη και δόγμα
Κατηγορία:Καθολική θεολογία και δόγμα
Κατηγορία:Φιλοσοφία της βιολογίας
We Are Not Your Kind

To ***We Are Not Your Kind*** είναι το έκτο στούντιο άλμπουμ του αμερικανικού heavy metal συγκροτήματος Slipknot, το οποίο κυκλοφόρησε στις 9 Αυγούστου του 2019, από την Roadrunner Records. Ο τίτλος του δίσκου πάρθηκε από μια επαναλαμβανόμενη φράση του ανεξάρτητου single του συγκροτήματος All Out Life, με μόνο την ιαπωνική έκδοση του δίσκου, να περιέχει και το προαναφερθέν τραγούδι. Η προώθηση του ξεκίνησε από το 2018, με την κυκλοφορία του single Unsainted.

O δίσκος έλαχε πολύ καλές κριτικές, με μια μερίδα να το θεωρεί ένα από τα καλύτερα άλμπουμ τους. Κατά την πρώτη του εβδομάδα κυκλοφορίας έφτασε στο νούμερο 1 αρκετών charts διαφόρων χωρών όπως η Ιρλανδία, το Βέλγιο, ο Καναδάς, το Μεξικό και το Ηνωμένο Βασίλειο μεταξύ άλλων. Στις Ηνωμένες Πολιτείες, έφτασε στο νούμερο 1, επίσης, του *[[Billboard 200]]*. To είδος του δίσκου δεν αλλάζει από τον τυπικό ήχο του συγκροτήματος, ενώ ο Κόρι Τέιλορ, παραδέχεται όπως στον δίσκο αυτόν βρίσκονται ίσως οι πιο προσωπικοί στίχοι του έως τώρα.

## Κομμάτια

## Παραπομπές


## Εξωτερικοί σύνδεμσοι
* Το We Are Not Your Kind στο  discogs.com

Κατηγορία:Άλμπουμ του 2019
Κατηγορία:Άλμπουμ των Slipknot
Κατηγορία:Άλμπουμ από την Roadrunner Records
Η τροχιά του Κέπλερ

μικρογραφία|Μια ελλειπτική τροχιά του Κέπλερ με εκκεντρικότητα 0,7, μια παραβολική τροχιά Κέπлера και μια υπερβολική τροχιή Κέπλας με εκκεντρικότητα 1.3. Η απόσταση προς το σημείο εστίασης είναι μια λειτουργία της πόλικής γωνίας σε σχέση με την οριζόντια γραμμή, όπως δίνεται από την εξίσωση (13)
Στην ουράνια μηχανική, μια τροχιά του Κέπλερ (που πήρε το όνομά της από τον Γερμανό αστρονόμο Γιοχάνες Κέπλερ) είναι η κίνηση ενός σώματος σε σχέση με ένα άλλο, ως έλλειψη, παραβολή ή υπερβολή, η οποία σχηματίζει ένα διδιάστατο τροχιακό επίπεδο στο τριδιάστατο χώρο. Μια τροχιά του Κέπλερ μπορεί επίσης να σχηματίσει ευθεία γραμμή. Θεωρεί μόνο την σημειακή βαρυτική έλξη δύο σωμάτων, παραμελώντας τις διαταραχές λόγω βαρυτικών αλληλεπιδράσεων με άλλα αντικείμενα, την ατμοσφαιρική αντοχή, την πίεση της ηλιακής ακτινοβολίας, ένα μη σφαιρικό κεντρικό σώμα, κλπ. Έτσι λέγεται ότι είναι μια λύση σε μια ειδική περίπτωση του προβλήματος των δύο σωμάτων, γνωστού ως πρόβλημα του Κέπλερ. Ως θεωρία στην κλασική μηχανική, δεν λαμβάνει επίσης υπόψη τις επιπτώσεις της γενικής θεωρίας της σχετικότητας. Οι τροχιές του Κέπλερ μπορούν να παραμετροποιηθούν σε έξι τροχιακά στοιχεία με διάφορους τρόπους.

Στις περισσότερες εφαρμογές, υπάρχει ένα μεγάλο κεντρικό σώμα, το κέντρο μάζας του οποίου θεωρείται ότι είναι το κέντρο της μάζας ολόκληρου του συστήματος. Με τη διάσπαση, οι τροχιές δύο αντικειμένων παρόμοιας μάζας μπορούν να περιγραφούν ως τροχιές του Κέπλερ γύρω από το κοινό κέντρο μάζας τους, το βαρυκέντρο τους.

## Εισαγωγή
Από την αρχαιότητα μέχρι τον 16ο και τον 17ο αιώνα, οι κινήσεις των πλανητών πιστεύονταν ότι ακολουθούσαν τέλεια κυκλικά γεωκεντρικά μονοπάτια όπως διδάσκονταν από τους αρχαίους Έλληνες φιλόσοφους, Αριστοτέλη και Πτολεμαίο. Οι μεταβολές στις κινήσεις των πλανητών εξηγούνταν με μικρότερες κυκλικές οδούς που επικάλυψαν το μεγαλύτερο μονοπάτι (βλ. επιδημείο). Καθώς οι μετρήσεις των πλανητών έγιναν όλο και πιο ακριβείς, προτάθηκαν αναθεωρήσεις στην θεωρία. Το 1543, ο Νικολάος Κοπερνίκος δημοσίευσε ένα ηλιοκεντρικό μοντέλο του Ηλιακού Συστήματος, αν και πίστευε ακόμα ότι οι πλανήτες ταξίδευαν σε τέλεια κυκλικές διαδρομές που επικεντρώνονταν στον Ήλιο.

## Ανάπτυξη των νόμων
Το 1601, ο Ιωάννης Κέπλερ απέκτησε τις εκτεταμένες, λεπτομερείς παρατηρήσεις των πλανητών που έκανε ο Τύκο Μπράχε. Ο Κέπλερ θα περάσει τα επόμενα πέντε χρόνια προσπαθώντας να προσαρμόσει τις παρατηρήσεις του πλανήτη Άρη σε διάφορες καμπύλες. Το 1609, ο Κέπλερ δημοσίευσε τους πρώτους δύο από τους τρεις νόμους της πλανητικής κίνησης. Ο πρώτος νόμος λέει:Η τροχιά κάθε πλανήτη είναι μια έλλειψη με τον ήλιο στο επίκεντρο.

## Παραπομπές


Κατηγορία:Γιοχάνες Κέπλερ
Κατηγορία:Τροχιές
Oricon

Η **Oricon Inc.**  (ιαπωνικά: 株式会社オリコン, Χέπμπορν: Kabushiki-gaisha Orikon) είναι εταιρεία χαρτοφυλακίου που ιδρύθηκε το 1999. Είναι επικεφαλής ενός ιαπωνικού εταιρικού ομίλου που παρέχει στατιστικά στοιχεία και πληροφορίες για τη μουσική και τη μουσική βιομηχανία στην Ιαπωνία και τη δυτική μουσική.

Αρχικά ήταν γνωστή ως **Original Confidence Inc.** (株式会社オリジナルコンフィデンス, Kabushiki-gaisha Orijinaru Konfidensu), ιδρυθείσα τον Νοέμβριο του 1967 και έγινε γνωστή για τα μουσικά τσαρτς της. Η Oricon Inc. ιδρύθηκε αρχικά ως θυγατρική της Original Confidence και αντικατέστησε το τσαρτ της, ονόματι Oricon, τον Απρίλιο του 2002.

Στις 19 Δεκεμβρίου του 2019, η Oricon ξεκίνησε να δημοσιεύει το Συνδυαστικό Τσαρτ, το οποίο αποτελεί άθροισμα πωλήσεων CD, ψηφιακών πωλήσεων και streaming.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Επιχειρήσεις της Ιαπωνίας
Κατηγορία:Μουσική βιομηχανία
Συμμετοχή της Αιθιοπίας στους Θερινούς Ολυμπιακούς Αγώνες 2024

Η Αιθιοπία συμμετείχε στους Θερινούς Ολυμπιακούς Αγώνες 2024 στο Παρίσι της Γαλλίας, από τις 26 Ιουλίου έως τις 11 Αυγούστου 2024. Σε αυτούς τους αγώνες, η χώρα έστειλε αποστολή 34 αθλητών και αθλητριών, με 33 αθλητές να συμμετέχουν στον στίβο, και μία αθλήτρια στην κολύμβηση.

## Μετάλλια

## Παραπομπές

Αιθιοπια
Δήμαρχος του Λας Βέγκας

To παρόν λήμμα αποτελεί **κατάλογο [[Δήμαρχος|Δημάρχων]] του [[Λας Βέγκας]]**.

## Κατάλογος δημάρχων του Λας Βέγκας

## Βλέπε επίσης

* Δήμαρχος του Λος Άντζελες
* Δήμαρχος της Περιφέρειας της Κολούμπια
* Δήμαρχος του Λονδίνου

## Παραπομπές

## Εξωτερικοί σύνδεσμοι

* Επίσημος Ιστότοπος της Πόλης του Λας Βέγκας
Κατηγορία:Σελίδες με μη επιθεωρημένες μεταφράσεις
Άγιοι Ανάργυροι Λήμνου

Οι **Άγιοι Ανάργυροι** είναι οικισμός του Βορείου Αιγαίου στον Δήμο Λήμνου.

## Γενικά στοιχεία
Οι Άγιοι Ανάργυροι βρίσκονται στα δυτικά του νησιού, ανάμεσα στη Μύρινα (ΒΔ.) και το Πλατύ (Ν.) και οφείλουν το όνομά τους στην ομώνυμη εκκλησία που υπάρχει στο χωριό. Αναφέρονται επίσημα, ως ξεχωριστός οικισμός, για πρώτη φορά το 2011 να απογράφονται στον δήμο Λήμνου. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με το Πλατύ, την Παραλία Πλατέος και τον Πλαγίσο Μώλο αποτελούν την κοινότητα Πλατέος που υπάγεται στην Δημοτική Ενότητα Μύρινας του Δήμου Λήμνου και σύμφωνα με την απογραφή 2021 απογράφησαν 101 κάτοικοι ενώ με αυτήν του 2011 ήταν 64. 

## Παραπομπές


Κατηγορία:Χωριά της περιφερειακής ενότητας Λήμνου
Visual kei

Το **visual kei** (ιαπωνικά: ヴィジュアル系 ή ビジュアル系, Χέπμπορν: Vijuaru kei or Bijuaru kei, συντομογραφία v-kei, κυριολεκτικά "οπτικό ύφος") είναι κατηγορία Ιαπώνων μουσικών που εστιάζουν έντονα σε εντυπωσιακά σκηνικά κοστούμια. Αυτό το στυλ προήλθε από την Ιαπωνία στις αρχές της δεκαετία του 1980. Θεωρείται καλλιτεχνικό κίνημα.

Ο Κότζι Ντετζίμα του περιοδικού *Bounce* αναφέρει ότι το visual keι δεν είναι ένας συγκεκριμένος ήχος , αλλά περισσότερο "περιστρέφεται γύρω από τη δημιουργία μιας μοναδικής κοσμοθεωρίας ενός συγκροτήματος και/ή οπτική ομορφιά με τη μορφή του μακιγιάζ και της μόδας". Ενώ τα visual kei σχήματα μπορούν να ανήκουν σε οποιοδήποτε μουσικό είδος, οι πρωτοπόροι τους επηρεάστηκαν από τα είδη glam rock, heavy metal, punk rock και gothic rock. Μερικοί από αυτούς είναι οι X Japan, Dead End, Buck-Tick, D'erlanger και Color. Ευρύτερη αναγνώριση του είδους επήλθε μέσω της επιτυχίας συγκροτημάτων της δεκαετίας του 1990 όπως οι Luna Sea, Glay, L'Arc-en-Ciel και Malice Mizer.

Η επιτυχία του είδους συνεχίστηκε και κατά τη διάρκεια της δεκαετίας του 2000 με τους Gackt, αλλά και τους Dir En Grey, Gazette, Alice Nine, Girugamesh και Versailles, σε μια περίοδο η οποία χαρακτηρίστηκε από τους κριτικούς ως "neo-visual kei" (ネオ・ヴィジュアル系). Μετά την γενικότερη επιτυχία τους, πολλά σχήματα μετριάζουν την εμφάνισή τους, πράγμα που δημιουργεί αμφιβολίες για το αν ακόμα θεωρούνται visual kei.

## Παραπομπές


## Εξωτερικοί σύνδεσμοι

* VisualKei στο TV Tropes

Κατηγορία:Είδη rock
Κατηγορία:Είδη heavy metal
Κατηγορία:Μουσικά είδη
Κατηγορία:Μουσική στην Ιαπωνία
Κατηγορία:Μόδα
Κατηγορία:Ανδρογυνισμός
Κατηγορία:Υποκουλτούρες
Φακούντο Πελίστρι

Ο **Φακούντο Πελίστρι Ρεμπόλο** (ισπανική προφορά: [faˈkundo peˈlistɾi], 20 Δεκεμβρίου 2001) είναι Ουρουγουανός επαγγελματίας ποδοσφαιριστής που παίζει ως πλάγιος μέσος για τον Παναθηναϊκό και την εθνική ομάδα της Ουρουγουάης.

Γεννημένος στο Μοντεβιδέο, ο Πελίστρι είναι απόφοιτος του συστήματος νεολαίας της Πενιαρόλ. Έκανε 37 εμφανίσεις στην πρώτη ομάδα για τον σύλλογο και ονομάστηκε στην ομάδα της σεζόν στο Πρωτάθλημα Ουρουγουάης το 2019. Μεταγράφηκε στη Μάντσεστερ Γιουνάιτεντ τον Οκτώβριο του 2020, έναντι αμοιβής 9 εκατομμυρίων λιρών. Από την ένταξή του στη Γιουνάιτεντ, είχε δύο περιόδους δανεισμού στην ισπανική Ντεπορτίβο Αλαβές, όπου έκανε 35 συμμετοχές συνολικά και μία στη Γρανάδα, όπου έκανε 15 συμμετοχές και σκόραρε 2 γκολ.

Ο Πελίστρι εκπροσώπησε την Ουρουγουάη σε επίπεδο κάτω των 16 ετών, πριν κάνει το διεθνές ντεμπούτο του στους ηλικιωμένους τον Ιανουάριο του 2022. Έπαιξε για την Ουρουγουάη στο Παγκόσμιο Κύπελλο του 2022 και στο Κόπα Αμέρικα του 2024.

## Εθνική ομάδα
Ο Πελίστρι είναι πρώην διεθνής νεαρής ηλικίας της Ουρουγουάης, έχοντας κάνει δύο εμφανίσεις σε επίπεδο κάτω των 16 ετών το 2017. Κλήθηκε στην ομάδα ηλικιωμένων για πρώτη φορά στις 7 Ιανουαρίου 2022, για τους προκριματικούς αγώνες του Παγκοσμίου Κυπέλλου με την Παραγουάη και τη Βενεζουέλα. Έκανε το πλήρες διεθνές ντεμπούτο του στις 27 Ιανουαρίου, στην εκτός έδρας νίκη με 1–0 εναντίον της Παραγουάης.

Ο Πελλίστρι συμπεριλήφθηκε στην αποστολή για το Παγκόσμιο Κύπελλο Ποδοσφαίρου του 2022. Ξεκίνησε και έπαιξε για 88 λεπτά στο πρώτο παιχνίδι της Ουρουγουάης στο τουρνουά, ενάντια στη Νότια Κορέα, πριν αντικατασταθεί από τον Γκιγιέρμο Βαρέλα. Ο Πελίστρι σημείωσε το πρώτο του διεθνές γκολ για την Ουρουγουάη ενάντια στο Μεξικό σε φιλικό αγώνα στις 5 Ιουνίου 2024 στο Empower Field at Mile High στις Ηνωμένες Πολιτείες. Συνέβαλε επίσης μια ασίστ για τον Ντάργουιν Νούνιες στο χατ-τρικ του για τη νίκη με 4–0.

## Παραπομπές


Κατηγορία:Ουρουγουανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Κατηγορία:Ποδοσφαιριστές Πριμέρα Ντιβιζιόν Ουρουγουάης
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατάλογος εδαφών ενός κράτους που αγοράστηκαν από άλλο κράτος

Το παρόν λήμμα αποτελεί κατάλογο αγορών εδάφους από ένα κυρίαρχο έθνος σε άλλο κυρίαρχο κράτος.

## Παραπομπές


Κατηγορία:Κυριαρχία